сочува својот углед во смисла на спроведувањето закони. Комисијата за заштита на конкуренцијата продолжува да работи со недоволен буџет, иако има доволен број вработени. Севкупно, подготовките во оваа област се во напредна фаза.

### 4.9. Поглавје 9: Финансиски услуги

Во областа на банки и финансиски конгломерати , Централната банка разви нова методологија за процена на Процесот на интерно утврдување на капитал за покривање на ризиците (ПИУКПР). Регулативите за барањата за адекватност на капиталот беа изменети за да вклучат гаранции за работење и да се усогласат со Регулативата на ЕУ за прудентни барања за кредитни институции и инвестициски фирми. Изменетото законодавство за кредитниот регистар ја прошири употребата на ИТ алатки за подобрување на достапноста на информациите. Опфатот на надворешната ревизија на банките беше проширен поради усогласување со базелските стандарди за надворешна ревизија на банките. Упатствата за управување со ликвиден ризик овозможуваат основање фондови за поддршка на долгорочните заеми. Скромниот број поднесени жалби покажува ниско ниво на свест за правата на потрошувачите, што останува причина за загриженост.

Беа донесени нови регулативи за статистика и ИТ системи во осигурувањето и реосигурувањето на компаниите. Беа воведени нови налепници за сертификација на регистрирањето и осигурувањето на возилата. Министерството за внатрешни работи, сè уште, нема издадено веродостојни податоци за неосигурени возила. Потребни се веродостојни податоци со цел да се води подобра евиденција за спроведување на мерките преземени за борба против возењето без осигурување. Планираната либерализација на пазарот за осигурување на моторни возила беше одложена за да се заштити осигурителната индустрија. Сегашното законодавство, кое го овластува Министерството за финансии да одреди премии за осигурување на моторни возила, не е во согласност со acquis- то на ЕУ и ја спречува конкуренцијата во најголемиот дел на осигурителниот пазар.

Измените на Законот за задолжително капитално финансирано пензиско осигурување, дополнително, ги надградија барањата за агентите за пензиски фондови. Соодветната агенција продолжи да го зголемува својот капацитет за спроведување, и со тоа и својата поддршка за институциите на кои врши надзор. Ограничувањето од 50 %за инвестирање во странски хартии од вредност не е во согласност со acquis - то на ЕУ. Законодавството за инфраструктура на финансискиот пазар само, делумно, е усогласено со Директивата за финансиски колатерал (2003/47/ЕЗ), додека усогласувањето со Директивата за финално одобрување (98/26/ЕЗ) сè уште не е започнато.

Во областа на пазарите на хартии од вредност и инвестициски услуги , Законот за хартии од вредност беше изменет за проширување на дефиницијата за приватни понуди на хартии од вредност и за проширување на обврските за известување поставени за депозитарите на хартии од вредност, за да вклучат акционери кои поседуваат над 5 % од хартиите од вредност во компанијата. Капацитетот на Комисијата за хартии од вредност за регулирање и супервизија беше подобрен.

#### Заклучок

Севкупно, забележан е одреден напредок во областа на финансиските услуги. Законодавството во однос на банките, хартиите од вредност, инвестициските фондови и задолжителното капитално финансирано пензиско осигурување беше подобрено. Потребна е статистика со добар квалитет со цел да се води подобра евиденција за преземените мерки за борба против возењето без осигурување. Законодавството за инфраструктура на финансискиот пазар, сè уште, не е усогласено со acquis - то. Регулаторниот и супервизорниот капацитет на Агенцијата за супервизија на задолжителното капитално финансирано пензиско осигурување и Комисијата за хартии од вредност се подобрени. Подготовките во областа на финансиските услуги се во умерено напредна фаза.

### 4.10. Поглавје 10: Информатичко општество и медиуми

Во областа на електронските комуникации и информации и комуникациските технологии , нов Закон за електронски комуникации беше донесен во февруари, со цел да се усогласи националното законодавство со регулаторната рамка на ЕУ за 2009 година. Нови прописи беа донесени за зголемување на конкурентноста и

27